google/wiki40b huggingface dataset:
Fyrstedømmet Sperlinga

Fyrstedømmet Sperlinga var en stat i det sørlige Italia som ble etablert i 1627 av Giovanni I, Blasco Natoli e Lanzas eldste sønn.
Giovanni Natolia kjøpte baroniet Sperlinga den 20. august 1597 av Giovanni Ventimiglia, markien av Gerace, for 30,834 ouncet gull.
Natoli fikk licentia populandi cum Privilegium aedificandi ("lisens til å befolke og bebygge") av kongen av Spania og Sicilia Felipe II av Spania. I 1627 ble han gjort til fyrste Sperlinga av kongen av Spania, Napoli, Sicilia og Sardinia og hertug av Milan Filip IV av Spania.
Norsk Elektrisk Glødelampefabrikk

Norsk Elektrisk Glødelampefabrikk «Noreg» var en norsk lyspæreprodusent med tilhold i Barbu i Arendal. Bedriften ble etablert i 1932 og var eid av Oslo-firmaene Sønnichsen og N. Jacobsens elektriske forretning. Glødelamper var en etterspurt forbruksvare i etterkrigstiden, noe som kan forklare at det i 1932 ble etablert to lyspærefabrikker i Norge. I tillegg til bedriften i Arendal, så etablerte Norske Philips en fabrikk i Brenneriveien i Oslo. Fra før hadde Osram en fabrikk i Drammen. «Noreg»-fabrikken i Arendal var imidlertid den største og mest moderne.

Brann og nyetablering

«Noreg»-fabrikken brant imidlertid ned i 1944. En ny fabrikk ble bygd opp på Myrene utenfor Arendal. Den stod klar i 1949. Denne gang var også Norske Phillips med på eiersiden, da de flyttet sin lyspæreproduksjonen fra Oslo til Arendal. I begynnelsen produserte fabrikken både «Noreg» og «Philips» lyspærer. Men etterhvert overtok Philips hele produksjonen. Produksjonen av lyspærer ble lagt ned i 1982, da modernisering og sentralisering førte til at fabrikken i Arendal ble lagt ned.

Annen produksjon

Ved åpningen i 1949 ble det også startet opp produksjon av termoser og etterhvert skilt og andre refleksartikler. På 1950-tallet sank etterspørselen etter termoser grunnet import fra utlandet. På begynnelsen av 1960-tallet ble det også gjort et forsøk med produksjon av tv-apparater i samarbeid med den engelske produsenten Pye Ltd. Prosjektet ble mislykket og skrinlagt i 1964.

Arkivet

Arkivet etter Norsk Elektrisk Glødelampefabrikken «Noreg» befinner seg på Kuben i Arendal. Arkivet inneholder korrespondanse, saksdokumenter og årsmeldinger som dekker perioden 1947 til 1964. Arkivet omfatter også et fotoalbum fra 1932 med bilder fra produksjonen i Barbu og en 35 mm filmrull fra 1948 fra produksjonen ved fabrikken på Myrene.
Solveig Schytz

Bakgrunn og yrkeskarriere

Solveig Schytz er oppvokst i Molde. Hun gikk allmennfaglig studieretning på Molde videregåande skole 1991-1995 og har studert ved Høgskolen i Agder (1996), Universitetet i Oslo (1996-2000 og 2006-2009). Hun har grunnfag i nordisk språk og litteratur, mellomfag i etnologi, storfag i konserveringsfag og mastergrad i konserveringsfag. I tillegg har Schytz etter- og videreutdanning bl.a innen treteknologi og plan- og bygningsrett fra Norges miljø- og biovitenskapelige universitet.
Hun hadde sommerjobb ved Romsdalsmuseet 1992 -2001 og hadde sin praksisperiode etter konserveringsstudiet ved Trøndelag folkemuseum, Arkeologisk museum i Stavanger og Norsk folkemuseum 2000-2001.  Schytz arbeidet som konservator ved Norsk Folkemuseum 2001-2002, rådgiver i Norsk museumutvikling/ ABM-utvikling 2002-2003 og som konservator ved Historisk museum 2003-2004. Fra 2005 til 2009 var Schytz rådgiver i konsulentselskapet Mycoteam, som rådgiver innen fuktskader i bygninger. Fra 2009 har hun vært ansatt hos Riksantikvaren som rådgiver på konserveringsseksjonen. Schytz har hatt permisjon fra Riksantikvaren siden 2011.

Organisasjonsarbeid

Solveig Schytz har hatt lederoppgaver i frivillige organisasjoner siden tidlig ungdom, bl.a lederverv i lokallag av Norges kristelige student- og skoleungdomslag (NKSS, Laget), samt lederoppgaver på lokalt, regionalt og nasjonalt nivå i Norges speiderforbund fra 1989. Hun er i dag flokkleder i 1. Ås speidegruppe.

Politisk arbeid

Solveig Schytz var leder i Ås Venstre fra 2008 til 2012  og nestleder i Akershus Venstre 2010-2012. Fra 2012 til 2017 var Schytz leder i Akershus Venstre og fast medlem av landsstyret. Hun møtte også i Venstres landsstyre i perioden 2010-2011. Fra 2014 er Solveig Schytz  direktevalgt medlem av landsstyret og varamedlem til Sentralstyret i Venstre. Fra 2016 er Schytz medlem av Venstres sentralstyre.
Hun ble valgt inn i fylkestinget i Akershus i 2011 og har i perioden 2011-2015 vært Venstre gruppeleder, sittet i fylkesutvalget og vært leder for hovedutvalg for plan- næring og miljø i Akershus fylkeskommune. 
Fra oktober 2015 er Schytz leder for hovedutvalg for samferdsel i Akershus.
Grunnkretser i Lavangen kommune

Grunnkretser i Lavangen kommune er delområder og grunnkretser som seksjonerer Lavangen kommune, Troms, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Xylotrupes striatopunctatus

Utseende

En stor (35-40 millimeter), blank, svart hornbille. Hannen har, som vanlig for slekten, et kraftig, fremoverrettet horn på pronotum og et oppoverkrummet horn på hodet, begge er kløvet i spissen. Hos denne arten er hornene ganske korte.

Levevis

Larvene utvikler seg i råtnende plantemateriale og tar trolig vanligvis to år på utviklingen, de voksne billene lever 2-4 måneder. De voksne hannene kjemper mot hverandre ved hjelp av hornene, hver prøver å vippe motstanderen over på ryggen.
De voksne billene er mest aktive om natten og flyr gjerne til lys.

Utbredelse

Arten er beskrevet fra Halmahera.
Chingola

Historie

Chingola ble etablert i 1943, en del tiår seinere enn de andre byene i Copperbelt. Byen ble etablert i forbindelse med at Nchanga Open Pit ble åpnet.

Geografi

Chingola ligger vest i provinsen Copperbelt. Byen ligger på 1366 moh.

Golf

Nchanga golfbane er en vakker og godt vedlikehold golfbane.

Gruve

Det er mulig å besøke dagbruddene, de underjordiske anleggene krever spesiell skriftlig anbefaling.

Jernbane

Chingola er knyttet til det zambiske jernbanenettet via hovedlinjen fra KItwe. Det er kun godstransport.
Micreuchilia

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
Metningsdykking

Metningsdykking er en form for dykking hvor dykkeren oppholder seg i lengre perioder på store dyp. Teknologien ble utviklet i første halvdel av 1970-tallet. Denne teknologien ble også tatt i bruk i Nordsjøen på slutten av 1970-tallet.
Metningsdykking går ut på at dykkerne som skal arbeide på et aktuelt dyp, blir trykksatt i et kammersystem oppe på overflaten (på et dykkerfartøy eller en rigg eller en plattform) til det aktuelle trykket som tilsvarer dybden hvor dykkeren skal utføre arbeidet.
Trykksettingen skjer normalt med heliox som blir tilpasset aktuelt trykk. Kammersystemet består oftest av flere kammer, de er utrustet slik at dykkerne kan leve og bo i dem (spise, sove, vaske seg, dusje, gå på do og andre gjøremål).
Ett kammer er utstyrt slik at det kan koples til en dykkerklokke slik at dykkere kan sluses over fra kammer til klokke og andre veien når klokke og kammer er på samme trykk.
Når dykkerne skal ned i vannet for å gjøre en jobb, går to eller tre over i klokken. Klokken og kammeret isoleres trykkmessig, og klokken settes  i sjøen og fires ned til arbeidsdybden. Når trykket utenfor i vannet er det samme som trykket i klokken, kan bunndøren åpnes, og dykkeren eller to dykkere hvis klokken er utrustet for tre kan de gå ut i vannet og ta seg fram til arbeidsstedet. En dykker blir igjen i klokken som reservedykker. 
Dykkerne får tilført pustegass fra overflaten, med «backup» i tilfelle noe går galt fra egne gassflasker på klokken. I tillegg er det vanlig  at dykkerne bruker varmtvannsdrakter hvor drakten forsynes med temperert vann fra overflaten. Dette gjør at dykkerne kan holde seg termisk komfortable nærmest uavhengig av tid. All forsyning og kontroll av dykket, skjer i en egen dykkekontroll på overflaten. Etter en arbeidsperiode som kan vare dager eller uker, dekomprimeres dykkerne tilbake til overflateforhold – gjerne i et eget kammer – samtidig som nye dykkelag «flytter inn» og fortsetter jobben.

Klokkeløp

Et klokkeløp som er tiden det tar fra klokken forlater kammeret oppe, til det igjen er påkoplet det samme kammeret varer normalt flere timer. Under klokkeløpet kan dykkerne bytte på å jobbe og være stand by.
Etter et klokkeløp, sluses dykkerne som har dykket tilbake til bolig kammeret oppe på overflaten, og klokken kan klargjøres for neste dykkerlag. På denne måten kan flere, som oftest minst tre dykkerlag sørge for at dykkingen forgår døgnet rundt, samtidig som dykkerne får hvile, sove og spise.
Sunshu Ao

Sunshu Ao (forenklet kinesisk: 孙叔敖; tradisjonell kinesisk: 孫叔敖; pinyin: Sūnshū Áo; født ca. 630 f.Kr.; død ca. 593 f.Kr.) var rådgiver for den kinesiske kong Zhuang av Chu, og kansler for staten Chu. Således var han betrodd stort ansvar for meget av statens anliggender.
Sunshu Ao getraktes gjerne som Kinas første irrigasjonsingeniør, og hans irrigasjonsanlegg hadde stor betydning for landbrukets produktivitet. Blant hans prosjekter var Quebeiprosjektet i det som i dag er provinsen Anhui. Demningen som danner den kunstige innsjø Anfengtang finnes fremdeles.
Både oldtidshistorieskriveren Sima Qian (i hans Shiji) og dessuten forfatteren av Huai Nan Zi har beskrevet Sunshu Ao og hans virke.
Pawnee kullkraftverk

Pawnee kullkraftverk er et kullkraftverk i Morgan County, delstaten Colorado i USA. Det har en installert produksjonskapasitet på 500 MW, fra 1 turbin. Dette er delstatens åttende største fossile kraftverk målt etter installert produksjonseffekt. Anlegget ble påbegynt omkring 1975 og stod ferdig i 1981. Brenselkilden er ulike kvaliteter av kull.
NHK Educational TV

NHK Educational TV (NHK教育テレビジョン NHK Kyōiku terebijon) er en av to japanske TV-kanaler som tilhører NHK. Den andre kanalen er NHK General TV.
Ujour

Ujour eller utenriks jourhavende er i NRK den journalisten som har ansvar for utenriksstoffet. Ujour fungerer som en vaktsjef for utenriksstoffet, og bestemmer i samråd med vaktsjefen for Dagsnytt eller Dagsrevyen hvilke saker som skal lages til henholdsvis radio og TV. Ujour holder kontakt med korrespondentene, og lager og eventuelt redigerer saker selv ved behov. Ujour avgjør om en korrespondent eller ujour selv skal lage en bestemt sak. Ujour jobber i NRKs utenriksredaksjon, som er en av fagredaksjonene. Mange som jobber som ujour har vært korrespondenter selv.
Radio og TV har hver sin ujour. Ujour radio har ansvaret for utenriksstoffet i Dagsnytts sendinger og utenriksstoffet i P2s Nyhetsmorgen. Frem til februar 2008 var ujour radio også programleder og ansvarlig for utenriksmagasinet Verden i dag (nå nedlagt). Ujour TV har ansvaret for utenriksstoffet i Dagsrevyens, Dagsrevyen 21s og Kveldsnytts sendinger. I tillegg kommer oppdateringssendinger og eventuele ekstrasendinger.
Trevor Morley

Gjesteopphold i Norge

Morley var aktiv spiller i Brann i sommerperiodene 1992, 1993 og 1995. Etter siste gjesteopphold i Brann ønsket klubben å knytte Morley til seg på permanent basis, ettersom han ved kontraktutløpet ville gå gratis fra West Ham, men sommervikaren valgte heller å gripe et mer lukrativt tilbud fra Reading. Da Morley igjen ønsket seg tilbake til Brann i 1998, var ikke sportsklubben interessert, og Morley forsøkte seg i stedet i Sogndal.

Etter fotballkarrieren

Etter karrieren som fotballspiller tok slutt har Morley drevet Sandviken Pensjonat, et hospits i Bergen.
Morley arbeider også som fotballekspert i TV 2, der han jevnlig brukes i Premier League-studio.
Mjøskalk

Mjøskalk eller Mjøskalkstein er en kalkstein dannet i perioden ordovicium og som finnes i den nordlige delen av Oslofeltet. Navnet ble innført i 1908 av Johan Kiær, som var professor i paleonotologi og historisk geologi ved Universitetet i Oslo. Kalken er både finkornet og tett, og har en farge som varierer fra grå til mørk grå avhengig av grafittinnholdet (organisk materiale). Mjøskalken inneholder 90 til 95% CaCO₃ og blant annet dolomitt, kvarts, feltspat og kloritt. 
Innholdet av forurensede komponenter gjør at bruken av mjøskalk (gjennom kalkbrenning) kun begrenser seg som miljøkalk og til jordbruket samt celluloseindustrien, selv om den tradisjonelt sett også har blitt brukt som bygningsstein og til finpukk. Mjøskalkstein brytes i dagbrudd både på Toten og i Furuberget rett nord for Hamar og helt sør i Ringsaker. Kalken inneholder for øvrig også noen av verdens eldste korallrev.
Scheiblingkirchen-Thernberg

Historie

I eldre tider var området en del av provinsen Noricum. Beliggenheten i det østerrikske kjerneområdet Niederösterreich har gjort at kommunen har tatt del i nasjonen Østerrikes vekslende historie. 1. januar 1971 ble kommunene Scheiblingkirchen og Thernberg slått sammen til Scheiblingkirchen-Thernberg.

Religion

Ifølge data fra folketellingen i 2001 er 92,7 % av befolkningen romersk-katolske, 1,0 % protestanter og 0,1 % ortodokse kristne. 0,3 % er muslimer mens 4,8 % av befolkningen ikke bekjente seg til noen religion.

Økonomi og infrastruktur

I 2001 fantes det sysselsatte i 69 bedrifter utenom primærnæringene. Ifølge en undersøkelse fra 1999 var det 118 bedrifter knyttet til land- og skogbruk. Folketellingen i 2001 viste at 815 personer var i arbeid noe som gir en sysselsettingsandel på 45,57 prosent.
Rex: hvad Diogenes søgde og fandt

Rex: hvad Diogenes søgde og fandt er en norsk reklamefilm på over 22 minutter fra 1923. Filmen ble produsert på oppdrag av Mustad fabrikker. Regissør var Trygve Dalseg. Manusforfatter var Peter Lykke-Seest. Fotograf var Gunnar Nilsen, senere Gunnar Nilsen-Vig. Produksjonsselskap var Norvegia Film.
Bjorøy

Bjorøy (offisielt Bjorøyna) er en øy i Fjell kommune i Hordaland fylke. Bjorøy er en bynær øy som har opplevd en kraftig vekst i befolkningen etter at fastlandsforbindelsen kom i 1996. Folketallet var 991 per 01.01.2016. I tillegg nybygde hus har mange fritidseiendommer blitt omgjort til helårsboliger. Det går bru fra Bjorøy til naboøya Tyssøy i Sund kommune. Bjorøytunnelen forbinder øya med Bergen. Før tunnelen åpnet var det fergeforbindelse fra Bjorøyhamn til Alvøen i Bergen.
Da Playboy Foundation

Da Playboy Foundation er et produsentteam bestående av Oral Bee (Anders Kranmo Smedstad), Big Ice (Andreas Wille Paulsen) og Mr. Pimp Lotion (Thomas Huse). Da Playboy Foundation er Norges eneste produsenter av gangsta rap og G-funk, og lager west-coast inspirert musikk. Da playboy Foundation har i mange år drevet med eksport av beats til amerikanske west-coast rappere som Baby Bash, Sean T, Outlawz (gjengen til 2pac), Jay Tee, JT the Bigga Figga, Devin the Dude og Kid Frost.

Utgivelser på eget plateselskap

Oral Bee – Still Putter Det Ned (2005)
Oral Bee – Spiller Nummer 10: Da mixtape (2007)
Big Ice – Stackin Beats (2009)
Big Ice – Trunk Of Funk (2010)
Big Ice & Oral Bee – Pionerer (2011)

Utgivelser på andre plateselskap

Oral Bee – Sånn vi putter det ned (2001) EDEL RECORDS
Big Ice & Oral Bee – Presents: Da Playboy Foundation Compilation (2003) NOBLE RECORDS

Albumer der Da PlayBoy Foundation har bidratt produksjon

Jay Tee: How The Game Go (2006)
A-Wax & Chewy L.O.C. Present Who Got It Part 2 (2006)
Assassin & Mopreme Shakur Presents Black & Brown Pride (2006)
Assassin & San Quinn – Fillmoe 2 San Jo 2 (2006)
Lofty: In The Beginning (2005)
Northern Expozure Volume 6. (2005)
Yuns: Storyteller (2005)
Wild West Compilation (2004)
A-Wax & Baby Bash: So Quick Like A Heist (2004)
Baby Bash: Menage A Trois (2004)
Assassin & JT The Bigga Figga Presents From Fillmoe 2 San Jo (2004)
Latin Kraze Presents Power Hitters Vol. 1. (2004)
Chingo Bling: The Tamale Kingpin (2004)
Baby Bash: Suga Suga (2004) Australian import single
Baby Bash: Tha Smokin Nephew Screwed & Chopped version (2004)
Northern Expozure Volume 5. (2003)
Frost: Greatest Joints Dos (2003)
Baby Bash: Tha Smokin Nephew (2003)
Assassin: The Hitman For Hire (2003)
Jay Tee: High Caliber (2003)
Bayriderz 3 Kalifornia: State Of Emergency (2003)
Frost Presents Somethin For The Riderz (2003)
Lowrider Legends Tour 2003 (2003)
Playas Association V.4 Northwest Hustlin (2002)
Free Agents: Negotiation$ (2002)
Assassin: Out Of Custody (2002)
Frost Presents Raza Radio (2002)
Jay Tee & Baby Beesh: Velvetism (2002)
Jay Tee & Baby Beesh feat. Frost: Whats Goin On? (2002)
Baby Beesh: On Tha Cool (2002)
D-Mac Presents West Coast Mobbin Compilation (2001)
City Of Dope Vol. 4 Return Of Califas (2001)
Unlawful Entry Compilation (2001)
Young Life: Thugg Muzikk (2001)
Sex, Alcohol & Pistol Grips Compilation (2000)
Sac Sin: Point Blank Range Vol II (2000)
Assassin: Revelation 2000 (2000)
Assassin: Presents City Of Dope (1999)
1480-årene

-- 1480 -- 1481 -- 1482 -- 1483 -- 1484 -- 1485 -- 1486 -- 1487 -- 1488 -- 1489
Tiårsoversikt
Michael Paget

Gitarer

ESP LTD EC-1000 VB 

ESP Ninja Michael Amott Signature 

ESP Dave Mustaine Seymour Duncans Tatt ut og erstattet med EMG 81 & EMG 60 

ESP Eclipse 

ESP Explorer svart som ble brukt på Brixton 

Gibson Flying V hvit som ble brukt på Brixton 

Gibson Explorer brukt i 2005 under download festivalen 

Jackson RR5 PRO 

MICHAEL PAGET ESP 
 
LTD MP-600
Kommandittselskap

Stiftelse av KS

Hver kommandittists kapitalinnskudd skal minimum utgjøre 20 000 kr, hvorav 20 % må være innbetalt før selskapet registreres i Foretaksregisteret. Det er også et krav om innbetaling av ytterligere 20 % innen to år etter stiftelsen. Komplementaren må minimum skyte inn 10 % av den samlede kapitalen.

Økonomi

Utbytte av overskudd i et kommandittselskap fordeles i forhold til andelene av selskapskapitalen, med mindre annet er blitt avtalt. Skattlegging av deltakerne i et kommandittselskap følger samme prinsipper som for deltakere i ansvarlig selskap. Det er en begrenset adgang for kommandittister til å kreve fradrag for andel av underskudd i selskapet. Et kommandittselskap er regnskapspliktig og som hovedregel revisjonspliktig, uavhengig av hvor stor omsetningen i selskapet er.

Ledelse

Organiseringen av et kommandittselskap følger som utgangspunkt de samme regler som i ansvarlig selskap. Komplementaren har ifølge loven den myndighet som i ansvarlig selskap tilligger selskapsmøtet.
Tallit

Tallit (hebraisk: טַלִּית; jiddisch, flertall taleysm; nynorsk: tallét) er et bønnesjal som benyttes under morgenbønnen (Shacharit-bønnene) innen jødedommen, under Tora-tjenestene og på jom kippúr og andre helligdager. Den har spesiell hyssing og knytte frynser kjent som sisít festet på de fire hjørnene. Bibelen bemyndiger at sisíten skal ha en blå tråd kjent som tekhelet. Siden Bibelen selv ikke beskriver hvordan man skal knyte sisíten, har tolkninger av den muntlige tradisjonen resultert i et antall forskjellige knytninger.

Terminologi

Ordet tallit på moderne hebraisk er uttalt [ta'lit] (ta-LIT), med trykket på den siste stavelsen. Mindre vanlig i dag, men utbredt historisk, er uttalen tallet [taˈlet]. Det samme ordet uttalt [ˈtaləs] TA-les på jiddisch, med trykket på den første stavelsen. Begge stavelsene er vanligvis vekslet og viser til samme ting.
Den korrekt flertallsformen av tallit i moderne hebraisk er tallitot, uttalt [taliˈtot] ta-li-TÅT; den tradisjonelle sephardi-flertallsformen av tallét er talletot, uttalt [taleˈtot] ta-leh-TÅT. Den jiddischke flertallsformen, som har sine røtter i middelaldersk askenasis' hankjønnsform tallēt (sammenlig moderne askenasis/israelsk hebraisk tallit gadol med den maskuline formen av adjektivet) med den overensstemmende flertallsendingen -im og diftongering av den betonte ē, er taleisim, uttalt [taˈlejsım] ta-LEI-sm. Igjen, alle disse flertallsformene er skiftende og er mer eller mindre sett og hørt.
Bernt Engelmann

Bakgrunn

Bernt Engelmann var oldebarn av forleggeren Leopold Ullstein. 
Etter gymnasium i Düsseldorf ble Engelmann innkalt til Reichsarbeitsdienst og deretter til Luftwaffe. Åprnbart på grunn av å ha blitt såret eller skadet i tjenesten ble han dimittert fra Wehrmacht og begynte å studere i 1942. 
Engelmann deltok fra slutten av samme år til motstandsarbeidet mot det nasjonalsosialistiske regimet. Han ble arrestert av Gestapo og fengslet to ganger, og senere sendt i konsentrasjonsleirer på grunn av «jødebegunstigelse» i 1944/1945, først til Flossenbürg og så til Dachau.

Journalist

Etter krigen studerte han journalistikk og skrev allerede på det tidspunktet for fagforeningsblader. Deretter virket han som journalist og redaktør for Der Spiegel og senere for Norddeutscher Rundfunks Panorama-magasin.

Forfatter

Fra 1962 arbeidet han som forfatter. Han skrev hovedsakelig sakprosa. Han er mest kjent for sin roman Grosses Bundesverdienstkreuz, hvor han hevder at Hanns-Martin Schleyer var sentral i et hemmelig høyrekonservativt nettverk som hadde stor makt i Vest-Tyskland, og som arbeidet for å få Helmut Kohl til makten.
Engelmann skrev tilsammen 50 bøker.
Sosialdemokraten Engelmann var fra 1977 til 1984 formann for den tyske forfatterforeningen og tilhørte mellom 1972 og 1984 presidiet i PEN-klubben i Tyskland. Han var også mangeårig medlem av IG Metall. I 1984 mottok han Heinrich-Heine-Preis. På grunn av sine kontakter til DDRs forfatterforening var han omstridt, og senere ble han beskyldt for å ha brukt Stasi-materiale for sine verker.
Etter at tidligere Stasi-oberstløytnant Günter Bohnsack hadde erklært at Bernt Engelmann var blitt vervet av DDR-filmskaperen Karl-Georg Egel som Stasi-informant (IM) for utenlandsspionasje, ble disse påstandene bekreftet. Ifølge det såkalte Rosenholz-arkivet ble Engelmann i 1982 registrert under dekknavnet «IM Albers» under registreringsnummer XV/8434/81 som vervet på «ideologisk basis» og som «pålitelig».
Den tidligere statssekretær Wilhelm Knittel hevdet at Franz-Josef Strauss' berømte sitat om «Ratten und Schmeißfliegen» refererte til Engelmann.
Selv hevdet Engelmann å aldri ha latt seg instrumentalisere av Stasi eller andre etterretningstjenester.
Fylkesvei 7086

Fylkesvei 7086 (Fv7086) i Trøndelag går mellom Hansvika og Lauvøya i Vikna kommune. Veien er 6,1 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 501 (Nord-Trøndelag).
AFK (gatekunstner)

AFK er en anonym grafittiartist som er basert i Bergen, Norge.
Han er kjent for sine politisk inspirerte og samfunnskritiske stensil-pieces i og rundt Bergen sentrum. Kunsten hans ble først synlig i bybildet i Bergen i 2013. AFK har også operert i Italia, Spania, Storbritannia og Frankrike. Kunstverkene blir beskrevet som teknisk gode og han er kjent for sin produktivitet og artistiske kreativitet. AFK er en del av et større grafittimiljø i Bergen, og har blant annet stilt ut kunsten sin på Galleriet BART.
Navnet AFK var opprinnelig en referanse til internettsjargong-forkortelsen for «borte fra tastaturet» («away from keyboard»), men ble senere endret til å være initialene til psevdonymet «Alex F. Knudsen».
I påsken 2018 lagde han et av sine mest kontroversielle verk, da han i Bergen visualiserte det politiske dramaet rundt justisminister Sylvi Listhaugs avgang, hvor verket fremstiller Listhaug som en korsfestet Jesus. To dager etter, natt til onsdag 4. april, ble verket overmalt av ukjente taggere. Natt til torsdag 5. april ble verket fjernet, og fredag 6. april ble det kjent at et kunstnerkollektiv hadde tatt ned maleriet og rengjort det.
Hvitevare

Hvitevarer er en samlebetegnelse for kjøkkenapparater som kjøleskap, frysebokser, komfyrer, kjøkkenvifter; videre vaskemaskiner og tørketromler, og så videre. Uttrykket oppsto fordi disse apparatene i tiden etter den annen verdenskrig nesten utelukkende hadde blitt fremstilt av hvit-emaljert stål eller jern. Betegnelsen brukes særlig i elektroforretninger, til forskjell fra brunevarer, som er elektriske lydanlegg, radio- og fjernsynsapparater og liknende.
I Norge kan man, av miljømessige hensyn, levere utrangerte hvitevarer til alle som forhandler denne type produkter, uten krav om nykjøp. Retur- og gjenvinningsordningen finansieres med en egen miljøavgift på alle såkalte EE-produkter.
Betegnelsen hvitevare har skiftet betydning de senere årene, og ble tidligere brukt om ufargede tekstiler, som for eksempel sengetøy.
IRAS 21101+5810

IRAS 21101+5810 eller 2MASX J21112926+5823074 er et par vekselvirkende galakser som ligger rundt 550 millioner lysår unna jorden i stjernebildet Kefeus. Begge galaksene er sterkt deformerte, og den ene har en lengre tidevannshale.